Se suceden plans de paz que no se aceptan y altos o fuego que no se respetan. A Unión Europea se mostró un intermediario ineficient y iba estando sustituita por Estaus Unius. O principal d'a guerra yera o enfrentamiento de crovates y bosniacos en Bosnia central. A guerra yera perén en Gornji Vakuf. En chunio de 1993 bi ha una ofensiva bosniana musulmana en Travnik contra os crovates, os crovates pierden a ciudat y se refuchian en territorio ocupau por os serbos. O 28 d'agosto de 1993 s'estableix oficialment a Republica Crovata de Herzeg-Bosnia. En octubre de 1993 bi ha atra ofensiva musulmana en Vares en a que os crovates fuyen d'a ciudat perdiu. Os serbos, que ya teneban lo que quereban se limitaban a ir ocupando as ciudatz que resistiban aisladas en Bosnia Oriental u a abanzar por Bosnia Central aproveitando que i luitaban os crovates y bosniacos.